Џон Томас Болдвин

**Џон Томас Болдвин Помладиот** (5 септември 1910 - 3 септември 1974) — американски ботаничар. Тој специјализирал цитогенетика на растенија, а во раната кариера го проучувал семејството дебелци. Во 1946 година, Болдвин бил назначен за професор на Колеџот Вилијам и Мери, каде што претходно студирал. Работел и за Министерството за земјоделство на САД, придружувајќи ги нивните експедиции во Африка. За време на американската економска мисија во Либерија од 1947 &#x2013; 1948 година, Болдвин открил дека *[[Strophanthus sarmentosus]]* е природен извор на стероидниот хормон кортизон и дека подоцна се користел за производство на лекови. Тој засадил обемна колекција на растенија на универзитетскиот кампус, за која подоцна ботаничарите тврделе дека е една од најважните во земјата. По смртта на Болдвин, колеџот донирало земјиште за да формира спомен парк во негова чест. 

## Ран живот и кариера

Џон Томас Болдвин Помладиот бил роден на 5 септември 1910 година во Чејс Сити, Вирџинија. Дипломирал на Колеџот Вилијам и Мери и докторирал по филозофија на Вирџинскиот универзитет. Болдвин студирал и на Корнвелскиот универзитет и потоа се приклучил на академскиот кадар на Колеџот Вилијам и Мери во 1937 година како инструктор по ботаника. Специјализирал за цитогенетика, во однос на растителните хромозоми. Болдвин ги проучувал растенијата од семејството Crassulaceae помеѓу 1938 и 1949 година. Сортата Kalanchoe x houghtonii, за која ги објавил оригиналните цитолошки податоци и ја илустрирал, била именувана по него како признание за неговата работа.

Болдвин работел како ботанички инструктор на Мичигенскиот универзитет помеѓу 1939 и 1941 година. Помеѓу 1942 и 1944 година бил вонреден цитолог за Министерството за земјоделство на САД за време на истражувањата на растенијата што се користат за производство на гума во Амазонската долина. Помеѓу 1944 и 1946 година, Болдвин бил вонреден професор и раководител на Бландиевата експериментална фарма на Вирџинскиот универзитетот.

## Професор во Вилијам и Мери
[мини|''[Strophanthus sarmentosus*]]
Болдвин се вратил во Колеџот Вилијам и Мери во 1946 година како професор, позиција што ја држел до крајот на својот живот. Тој служел како хортикултурист на американската економска мисија во Либерија од 1947 &#x2013; 1948 година. На оваа експедиција тој ја проучувал живеалиштата, преваленцата и однесувањето на растенијата *Strophanthus*. Болдвин открил дека *Strophanthus sarmentosus* е природен извор на стероидниот хормон [[кортизон]]. Растението sarmentosus се користело во раното производство на лекови базирани на кортизон. Тој се вратил во Африка за истражување на растенијата од 1949 &#x2013; 1950 година од страна на Одделот за истражување на растенијата на Министерството за земјоделство. Болдвин служел како претседател на одделот за биологија на колеџот помеѓу 1952 и 1962 година.

Тој донел многу растенија во кампусот на колеџот за едукација на студентите. Болдвин рекол дека „книгите се за задоволство и учење, како и збирката растенија“ и сметал дека неговата колекција е подеднакво важна за универзитетот како и неговата библиотека. Подоцнежните ботаничари ја сметаат колекцијата на Болдвин за една од најважните во Соединетите Американски Држави.

Болдвин земал семе од дрвото *Metasequoia* додека патувал во Белгија. Дрвото било познато од фосили, кое се сметало дека е изумрено сè до неговото повторно откривање во Кина во 1940-тите. Семето било испратено во странство на [[Харвард|Универзитетот Харвард]] во нивната ботаничка истражувачка институција за да се види како расте. Примероците напредувале во Колеџот Вилијам и Мери. 

Болдвин одгледувал многу [[Кедар|кедри]] во својата колекција. Тој открил дека *Cryptomerias* од Јапонија растат особено добро и го нарекол [[Вилијамсбург]] како главен град на *Cryptomeria* во светот. Тој земал и одгледувал три примероци од кедри на планината Атлас, *Cedrus atlantica*. Кога еден од неговите примероци бил исечен од студенти за да го користат како украсна елка во 1960-тите, тој ги пронашол сторителите и ги казнил со парична казна од 100 долари.

Болдвин починал на 3 септември 1974 година во Вилијамсбург.

== Наследство ==
По смртта на Болдвин, ботаничарите на колеџот работеле на идентификување на сите растенија во неговата колекција и на организирање на неговите записи. Мал спомен парк бил основан од страна на Окружниот совет на Тајдвотер и Советот на градинарски клубови на областа Вилијамсбург на 1 мај 1977 година. Земјиштето за паркот било донирано од страна на колеџот и биле засадени примероци од колекцијата на Болдвин. Болдвин имал богата историја на вклученост во советот на градинарските клубови, кои му доделиле награда во 1971 година.

Тревните видови *Loudetia baldwinii* и *Loudetiopsis baldwinii'' се именувани по Болдвин.

## Наводи

Категорија:Апсолвенти на Универзитетот на Вирџинија
Категорија:Починати во 1974 година
Категорија:Родени во 1910 година
Категорија:Ботаничари со авторски кратенки
Категорија:Американски ботаничари